OpenLLM-France/wikimedia huggingface dataset:
# Casa de les comportes del Canal de la Infanta

La casa de les comportes del Canal de la Infanta és un edifici de Molins de Rei inclòs a l'Inventari del Patrimoni Cultural Català.

## Descripció

És una construcció molt compacta de planta rectangular, formada per planta baixa i pis i rematada per un terrat amb barana. La composició de la façana alterna portes i finestres a la planta baixa (amb la porta principal a una façana lateral) i finestres al primer pis, totes emmarcades per carreus de pedra. Està decorada amb plafons, d'un color més clar tant horitzontals (separant els dos pisos) com verticals. Aquests tenen decoració floral en alt relleu del mateix color que la resta.
Hi destaca la inscripció amb lletres de ceràmica de color vermell REAL CANAL DE LA INFANTA.

## Referències

* 1 2 3 «CASA DE LES COMPORTES I TRAM DEL CANAL DE LA INFANTA». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Enllaços externs

* «Casa de comportes del canal de la Infanta». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
# Tuntutuliak

Tuntutuliak és una concentració de població designada pel cens dels Estats Units a l'estat d'Alaska. Segons el cens del 2000 tenia 370 habitants.

## Demografia

Segons el cens del 2000, Tuntutuliak tenia 370 habitants, 84 habitatges, i 74 famílies La densitat de població era d'1,2 habitants/km².
Dels 84 habitatges en un 54,8% hi vivien nens de menys de 18 anys, en un 57,1% hi vivien parelles casades, en un 16,7% dones solteres, i en un 11,9% no eren unitats familiars. En el 10,7% dels habitatges hi vivien persones soles l'1,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,4 i el nombre mitjà de persones que vivien en cada família era de 4,74.
Per edats la població es repartia de la següent manera: un 42,7% tenia menys de 18 anys, un 11,1% entre 18 i 24, un 25,4% entre 25 i 44, un 15,4% de 45 a 60 i un 5,4% 65 anys o més.
L'edat mediana era de 23 anys. Per cada 100 dones de 18 o més anys hi havia 109,9 homes.
La renda mediana per habitatge era de 25.500 $ i la renda mediana per família de 26.000 $. Els homes tenien una renda mediana de 38.750 $ mentre que les dones 18.750 $. La renda per capita de la població era de 7.918 $. Aproximadament el 27,3% de les famílies i el 23% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Tuntutuliak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Tuntutuliak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Tower Lakes

Tower Lakes és una població dels Estats Units a l'estat d'Illinois. Segons el cens del 2000 tenia 1.310 habitants.

## Demografia

Segons el cens del 2000, Tower Lakes tenia 1.310 habitants, 449 habitatges, i 390 famílies. La densitat de població era de 532,4 habitants/km².
Dels 449 habitatges en un 43% hi vivien nens de menys de 18 anys, en un 81,3% hi vivien parelles casades, en un 3,6% dones solteres, i en un 13,1% no eren unitats familiars. En l'11,6% dels habitatges hi vivien persones soles el 4,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,18.
Per edats la població es repartia de la següent manera: un 29,4% tenia menys de 18 anys, un 4,7% entre 18 i 24, un 22,4% entre 25 i 44, un 36% de 45 a 60 i un 7,6% 65 anys o més.
L'edat mediana era de 42 anys. Per cada 100 dones de 18 o més anys hi havia 96 homes.
La renda mediana per habitatge era de 130.388 $ i la renda mediana per família de 139.764 $. Els homes tenien una renda mediana de 97.625 $ mentre que les dones 42.500 $. La renda per capita de la població era de 52.025 $. Aproximadament el 2,6% de les famílies i el 2,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tower Lakes». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Tower Lakes». American Fact Finder. Oficina del Cens dels Estats Units, 12-01-2010.
# Dmitri Neliubin

Dmitri Vladislàvovitx Neliubin (Sant Petersburg, 8 de gener de 1971 - Sant Petersburg, 1 de gener de 2005) va ser un ciclista rus que fou professional entre 1993 i 1997. Provinent del ciclisme en pista, amb només 17 anys aconseguí guanyar una medalla d'or Jocs Olímpics de 1988, representant la Unió Soviètica, en la prova de persecució per equips. També es proclamà Campió del món de la mateixa prova l'any 1990.
Fill del també ciclista, Vladislav Neliubin, Dmitri va morir apunyalat, en una discussió, durant el cap d'any de 2005.

## Palmarès en pista

* 1988
** Medalla d'or als Jocs Olímpics de Seül en persecució per equips (amb Viatxeslav Iekímov, Artūras Kasputis, Gintautas Umaras i Mindaugas Umaras)
** Campió del món júnior en Persecució
** Campió del món júnior en Persecució per equips (amb Evgueni Anachkin, Alexander Gontchenkov i Valeri Baturo)
* 1989
** Campió del món júnior en Persecució
** Campió del món júnior en Persecució per equips (amb Oleg Klevtsov, Sergeï Beloskalenko i Oleg Pletnikov)
** Campió de la Unió Soviètica en persecució per equips
* 1990
** Campió del món de persecució per equips (amb Ievgueni Berzin, Alexander Gontchenkov i Valeri Baturo)
** Campió de la Unió Soviètica en puntuació
** Campió de la Unió Soviètica en persecució per equips

## Palmarès en ruta

* 1988
** 1r a Volta a Bèlgica amateur i vencedor de 2 etapes
* 1990
** 1r a Volta a Bèlgica amateur i vencedor de 2 etapes
* 1992
** Vencedor d'una etapa del Tour de Normandia
** Vencedor d'una etapa de la Volta a la Baixa Saxònia
* 1996
** Vencedor d'una etapa de la Challenge Costa Brava

## Referències

* ↑ «NELYUBIN Dimitri». [Consulta: 26 novembre 2022].
* ↑ «Palmarès de Dimitri Neliubin (Rus)». [Consulta: 26 novembre 2022].
* 1 2 «Olympedia – Dmitry Nelyubin». [Consulta: 26 novembre 2022].
* ↑ Алексей Даничев. «Суд приговорил убийцу олимпийского чемпиона Нелюбина к 18 годам» (en rus). [Consulta: 14 setembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Peeples Valley

Peeples Valley és una concentració de població designada pel cens dels Estats Units a l'estat d'Arizona. Segons el cens del 2000 tenia 374 habitants.

## Demografia

Segons el cens del 2000, Peeples Valley tenia 374 habitants, 176 habitatges, i 127 famílies La densitat de població era de 9,6 habitants/km².
Dels 176 habitatges en un 14,2% hi vivien nens de menys de 18 anys, en un 64,2% hi vivien parelles casades, en un 6,3% dones solteres, i en un 27,3% no eren unitats familiars. En el 22,7% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,13 i el nombre mitjà de persones que vivien en cada família era de 2,42.
Per edats la població es repartia de la següent manera: un 14,4% tenia menys de 18 anys, un 2,4% entre 18 i 24, un 17,6% entre 25 i 44, un 31,8% de 45 a 60 i un 33,7% 65 anys o més.
L'edat mediana era de 57 anys. Per cada 100 dones de 18 o més anys hi havia 90,5 homes.
La renda mediana per habitatge era de 24.861 $ i la renda mediana per família de 34.107 $. Els homes tenien una renda mediana de 41.250 $ mentre que les dones 18.750 $. La renda per capita de la població era de 15.353 $. Aproximadament el 7% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peeples Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Peeples Valley». American Fact Finder. Oficina del Cens dels Estats Units, 12-01-2010.
# Thoracochromis moeruensis

Thoracochromis moeruensis és una espècie de peix pertanyent a la família dels cíclids i a l'ordre dels perciformes.

## Descripció i reproducció

Fa 10 cm de llargària màxima. És de fecundació externa i les femelles incubadores bucals.

## Alimentació

El seu nivell tròfic és de 3,2.

## Hàbitat i distribució geogràfica

És un peix d'aigua dolça, bentopelàgic i de clima tropical (8°S-12°S), el qual viu a Àfrica: és un endemisme del llac Mweru i del riu Luapula a la conca superior del riu Congo a la República Democràtica del Congo i, possiblement també, Zàmbia.

## Observacions

És inofensiu per als humans, el seu índex de vulnerabilitat és baix (12 de 100) i la seua principal amenaça és la sobrepesca.

## Referències

* 1 2 Catalogue of Life Arxivat 2014-10-29 a Wayback Machine. (anglès)
* ↑ Encyclopedia of Life (anglès)
* 1 2 Van Oijen, M. J. P., J. Snoeks, P. H. Skelton, C. Maréchal i G. G. Teugels, 1991. Haplochromis. P. 100-184. A: J. Daget, J.-P. Gosse, G. G. Teugels i D. F. E. Thys van den Audenaerde (eds.). Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* 1 2 3 FishBase (anglès)
* ↑ Reproduction of Thoracochromis moeruensis - FishBase (anglès)
* 1 2 UICN (anglès)
* ↑ Sea Around Us (anglès)
* ↑ Lamboj, A., 2004. The Cichlid Fishes of Western Africa. Birgit Schmettkamp Verlag, Bornheim, Alemanya. 255 p. Pàg. 238.
* 1 2 Poll, M., 1933. Contribution à la faune ichthyologique du Katanga. Ann. Mus. Congo Belge, Zool. (1), 3(3):101-152. Pàg. 142.
* ↑ David, L. i M. Poll, 1937. Contribution à la faune ichthyologique du Congo Belge: collections du Dr. H. Schouteden (1924-1926) et d'autres récolteurs. Ann. Mus. Congo Belge, Zool. (1), 3(5):189-294. Pàg. 243.
* ↑ Species in Congo - FishBase Arxivat 2015-09-24 a Wayback Machine. (anglès)
* ↑ List of Freshwater Fishes for Congo, Dem. Rep. of the - FishBase (anglès)
* ↑ List of Freshwater Fishes for Zambia - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Anònim, 1999. Base de dades de la col·lecció de peixos del Museu d'Història Natural de Londres. Londres, la Gran Bretanya.
* Baensch, H. A. i R. Riehl, 1991. Aquarien atlas. Bd. 3. Melle (Baixa Saxònia): Mergus, Verlag für Natur- und Heimtierkunde, Alemanya. 1104 p. Pàg. 790.
* Wamuini Lunkayilakio, S. i E. J. Vreven, 2010. Haplochromis snoeksi, a new species from the Inkisi River basin, Lower Congo (Perciformes: Cichlidae). Ichthyological Exploration of Freshwaters, vol. 21 (núm. 3): 279-287.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1028 pàgines.
# Ak-Chin Village

Ak-Chin Village (o'odham ʼAkĭ Ciñ) és una concentració de població designada pel cens del Comtat de Pinal a l'estat d'Arizona (Estats Units d'Amèrica).

## Demografia

Segons el cens dels Estats Units del 2000 Ak-Chin Village tenia 669 habitants, 197 habitatges, i 157 famílies La densitat de població era de 24,6 habitants/km².
Dels 197 habitatges en un 49,7% hi vivien nens de menys de 18 anys, en un 39,6% hi vivien parelles casades, en un 28,9% dones solteres, i en un 19,8% no eren unitats familiars. En el 17,3% dels habitatges hi vivien persones soles l'1,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,4 i el nombre mitjà de persones que vivien en cada família era de 3,81.
Per edats la població es repartia de la següent manera: un 41,4% tenia menys de 18 anys, un 10% entre 18 i 24, un 30,5% entre 25 i 44, un 14,2% de 45 a 60 i un 3,9% 65 anys o més.
L'edat mediana era de 24 anys. Per cada 100 dones de 18 o més anys hi havia 85,8 homes.
La renda mediana per habitatge era de 23.897 $ i la renda mediana per família de 28.125 $. Els homes tenien una renda mediana de 19.545 $ mentre que les dones 21.875 $. La renda per capita de la població era de 8.389 $. Aproximadament el 24,8% de les famílies i el 26,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ak-Chin Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 17 juliol 2010].
* ↑ «Geographic Comparison Table- Ak-Chin Village». American Fact Finder. Oficina del Cens dels Estats Units, 12-01-2010.
# Probainognathus jenseni

Probainognathus jenseni és una espècie extinta de sinàpsid cinodont de la família dels probainognàtids que visqué en allò que avui en dia és Sud-amèrica durant el Triàsic mitjà, fa entre 237 i 242 milions d'anys. Se n'han trobat restes fòssils a la formació del Chañares, a la província argentina de La Rioja. Es tracta de l'única espècie del gènere Probainognathus. >Era un animal carnívor si fa no fa igual de gros que un gos diminut. Els primers indicis de la transició de l'articulació mandibular pròpia dels sinàpsids primitius a l'articulació mandibular típica dels mamífers es poden apreciar en P. jenseni, en el qual el suprangular toca amb l'escatós a la fossa mandibular, que funciona com a pivot per als ossos de la mandíbula. L'articular integra una barra estreta juntament amb l'angular, el prearticular i el suprangular. A la pràctica, P. jenseni no presentava un sol tipus d'articulació mandibular situat a mig camí entre la condició primitiva i la moderna, sinó que tenia una articulació mandibular primitiva i una altra de moderna que no es destorbaven mútuament. El nom genèric Probainognathus significa ‘mandíbula avançada’, mentre que el nom específic jenseni fou triat en honor del paleontòleg estatunidenc James Alvin Jensen.

## Referències

* 1 2 Entrada «Probainognathus jenseni» de la Paleobiology Database (en anglès). [Consulta: 10 febrer 2025].
* ↑ Carlton, 2019, «Probainognathus».
* ↑ Benton, 2014, p. 324.
* ↑ Romer, 1970, p. 2.

## Bibliografia

* Benton, M. J. Vertebrate Palaeontology (en anglès). 4a edició. Wiley-Blackwell, 2014. ISBN 9781118407554.
* Carlton, R. L. A Concise Dictionary of Paleontology (en anglès). 2a edició. Springer, 2019. ISBN 978-3-030-25586-2.
* Romer, A. S. «The Chañares (Argentina) Triassic reptile fauna. VI. A chiniquodontid cynodont with an incipient squamosal-dentary jaw articulation» (en anglès). Breviora, 344, 1970, pàg. 1-18.
# Voldemaras Novickis

Voldemaras Novickis (rus: Вальдемар Александрович Новицкис) (Kalesninkai, 22 de febrer de 1956 - Kaunas, 31 de gener de 2022) fou un jugador d'handbol lituà que va competir sota bandera soviètica durant les dècades de 1970 i 1980.
El 1980 va prendre part en els Jocs Olímpics d'Estiu de Moscou, on guanyà la medalla de plata en la competició d'handbol. Vuit anys més tard, als Jocs de Seül, guanyà la medalla de d'or en la mateixa competició.
En el seu palmarès també destaquen dues medalles al Campionat del món d'handbol, de plata el 1978 i d'or el 1982.
A nivell de clubs jugà bona part de la seva carrera esportiva al Granitas Kaunas (1974-1993), excepte les temporades 1988-1989 que jugà al BM Málaga i la 1989-1990 que ho va fer al VfL Bad Schwartau d'Alemanya. Guanyà la Copa IHF la temporada 1986-1987 i la Bundesliga 2 el 1990.
Una vegada retirat, el 1993, passà a exercir d'entrenador del Granitas Kaunas.
Va morir de càncer el 31 de gener de 2022.

## Referències

* 1 2 3 4 «Olympedia – Valdemaras Novickis». [Consulta: 12 desembre 2023].
* ↑ Men Handball IX World Championship 1978 Denmark 26.01-05.02 Champion West Germany a todor66.com
* ↑ Men Handball X World Championship 1982 West Germany - 23.02-07.03 Champion Soviet Union a todor66.com
* ↑ «Anapalin iškeliavo legendinis rankinio treneris bei žaidėjas Valdemaras Novickis» (en lithuanian).
* ↑ «Voldemaras Novickis» (en lithuanian). Visuotinė lietuvių enciklopedija.
# Star Valley (Arizona)

Star Valley és una població dels Estats Units a l'estat d'Arizona. Segons el cens del 2007 tenia 1.974 habitants.

## Demografia

Segons el cens del 2000, Sun Valley tenia 1.536 habitants, 677 habitatges, i 421 famílies La densitat de població era de 93,4 habitants/km².
Dels 677 habitatges en un 24,4% hi vivien nens de menys de 18 anys, en un 51,1% hi vivien parelles casades, en un 7,7% dones solteres, i en un 37,8% no eren unitats familiars. En el 32,1% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,86.
Per edats la població es repartia de la següent manera: un 22,9% tenia menys de 18 anys, un 6% entre 18 i 24, un 21,9% entre 25 i 44, un 28,1% de 45 a 60 i un 21,2% 65 anys o més.
L'edat mediana era de 44 anys. Per cada 100 dones de 18 o més anys hi havia 95,2 homes.
La renda mediana per habitatge era de 27.375 $ i la renda mediana per família de 32.045 $. Els homes tenien una renda mediana de 30.966 $ mentre que les dones 20.729 $. La renda per capita de la població era de 19.414 $. Aproximadament el 4,7% de les famílies i el 9,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sun Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Sun Valley». American Fact Finder. Oficina del Cens dels Estats Units, 12-01-2010.
# Decasíl·lab

El decasíl·lab és un vers d'art major que té deu síl·labes. Ha sigut un vers de gran tradició en la literatura catalana i des de l'edat mitjana ha tingut un conreu molt estès. En ser un vers d'art major no n'hi ha prou només amb el fet que tingui deu síl·labes, sinó que a més hi ha d'haver un ritme prosòdic per tal de mantenir-lo. Correspon a l'endecasílabo castellà, el vers per excel·lència del sonet.
En català medieval la forma més corrent era el decasíl·lab anomenat clàssic català i que es compon de quatre síl·labes, cesura i sis síl·labes, amb la particularitat que la quarta síl·laba coincideixi amb final de paraula. Erròniament sempre s'ha dit que la poesia d'Ausiàs March era un cas de cesura a la sisena síl·laba, però realment el cas marquià correspon a la forma de decasíl·lab clàssics catalans, és a dir, decasíl·lbs cesurats a minore: amb l'estructura en dos hemistiquis 4+6.
A partir de finals del segle xv apareixen altres formes del decasíl·lab, sobretot per influència italiana que accentua a la sisena síl·laba, així els autors catalans també accentuen a la sisena, però mantenen l'accent a la quarta pel gran pes de la tradició. Aquest seria el cas de Joan Roís de Corella o de Pere Serafí:
A partir d'aquests dos models les variants que es poden construir són múltiples: decasíl·lab èpic o francès (amb un hemistiqui de sis síl·labes i un segon de quatre), l'espanyol o simètric (cinc + cinc) i altres més propers a la mètrica lliure.
Viccionari
# Molí de l'Armentera

El molí de l'Armentera és una construcció de l'Armentera (Alt Empordà) inclos en l'Inventari del Patrimoni Arquitectònic de Catalunya.

## Història

Era el molí més important del comtat d'Empúries, podent les embarcacions, atesa la navegabilitat del Fluvià, arribar fins allà mateix. Arran de la guerra de successió quedà derruït.
El comte d'Empúries manà la seva restauració, que es va fer a partir de 1733, seguint la traça imposada per l'arquitecte barceloní Agustí Juli. A partir de 1753, el comte vengué el molí a una societat que duria les obres a terme.
El 1790, el vitager Francisco de Zamora deia que hi arribaria arròs a València. D'altra banda, també s'hi portava el gra de la contrada. La navegació del riu vell, el no haver-hi aigua corrent, es va fer impossible cap al primer terç del segle xix.

## Descripció

És un edifici aïllat situat als afores del poble, al costat d'un rec, del qual en rebia l'aigua quan funcionava com a molí. És un gran casal amb planta baixa i dos pisos, i un teulat a quatre vessants, amb un pendent molt pronunciat. La planta baixa és l'antic carcabà, a on a través d'uns arcs entrava l'aigua que feia moure les pales del molí. Actualment aquesta planta baixa és un menjador. Els antics arcs del carcabà són cinc arcs de mig punt, dos més petits i tres de més amples i són l'única part que no està arrebossada i a on veiem l'aparell. La resta de la façana del molí està arrebossada exceptuant les cantonades, a on veiem un encoixinat de carreus, i les finestres i portes. La façana a on hi havia l'antic carcabà té quatre finestres al pis superior i tres finestres i una porta al primer pis, ordenades tant en horitzontal com en vertical. La façana del darrere també té quatre finestres al pis superior i quatre a la inferior però la que es troba més a la dreta no segueix l'ordenament vertical de les anteriors, ordre que també trenca una porta al pis inferior, just al centre.
Les façanes laterals són de dimensió menor que les anteriors i compten amb una porta al pis inferior i una finestra al superior, que en el cas de la façana que dona al camí la finestra és doble i la porta d'accés també és de dimensions major que la de l'altra façana. Per acabar cal destacar un pont de pedra romà situat cinquanta metres a davant de l'antic arrabà, que servia per travessar d'un costat a l'altre del rec i que era l'antic camí que portava a Cinc Claus i Empúries.
La façana porta la data de 1776, i la fusta emprada per a les bigues del sostre fou portada per mar des de Tortosa.

## Referències

* 1 2 3 4 5 6 7 8 «El Molí de l'Armentera». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.

## Bibliografia

* Roig Simon, Marisa «El conjunt hidràulic del molí de l’Armentera». Annals de l’Institut d’Estudis Empordanesos. Actes Congrés sobre el Paisatge (Vol. II), 2007, pàg. 413-419.
# Greenlizardita

La greenlizardita és un mineral de la classe dels sulfats. Rep el nom de la mina Green Lizard, als Estats Units, la seva localitat tipus.

## Característiques

La greenlizardita és un sulfat de fórmula química (NH₄)Na(UO₂)₂(SO₄)₂(OH)₂·4H₂O. Cristal·litza en el sistema triclínic. La seva duresa a l'escala de Mohs és 2. Estructuralment es troba relacionada a la johannita, la deliensita i la plašilita.
Els exemplars que van servir per a determinar l'espècie, el que es coneix com a material tipus, es troben conservats a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 66558 (holotip) i 66559 (cotip).

## Formació i jaciments

Va ser descoberta a la mina Green Lizard, situada al Red Canyon del comtat de San Juan (Utah, Estats Units). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Greenlizardite» (en anglès). Mindat. [Consulta: 3 juny 2021].